የአዲስ ኪዳን መሠረቶች– ሞጁል ስድስት– የሐዋርያት ሥራ ዳራ

የመወያያ ጥያቄዎች

1. ከትምህርቱ ያገኛችሁት እጅግ ወሳኝ የሆነ ነገር ምንድን ነው? ምን ጥያቄ አላችሁ??
2. ጸሐፊው ሉቃስ መሆኑ የሐዋርያት ሥራ መጽሐፍን በተሻለ መንገድ እንድንረዳ የሚያግዝን እንዴት ነው?
3. በማያምኑ አይሁድና በዘመናችን ክርስቲያኖች መካከል ያሉት መመሳሰሎች እና ልዩነቶች ምንድን ናቸው? መመሳሰሎችንና ልዩነቶችን መረዳታችን የዘመናችንን አይሁድ በወንጌል ለመድረስ የሚያግዘን እንዴት ነው?
4. በዘመናዊው ዓለም እንደሚኖሩ ክርስቲያኖች ብሉይ ኪዳን ስለ ዓለም ታሪክ ያለው አተያይ አስተሳሰባችንን የሚቀርጸው እንዴት ነው?
5. ሕይወታችንና ነገረ-መለኮታችን በመንግሥቶቻችን እና በባህሎቻችን ተጽዕኖ ሊያድርባቸው የሚችለው እንዴት ነው? ይህ ተጽዕኖ መልካም ወይም ክፉ መሆኑን የምንለየው እንዴት ነው?
6. በእናንተ ከተሞች አካባቢ ያሉ አብያተክርስቲያናትን ስትመለከቱ፣ የየትኛው ሕዝብ ወገን የሆኑ ይመስሏችኋል? ምን ያህል ማኅበረሰቦች እና ጎሳዎች ተወክለውባቸዋል?
7. በዙሪያችን ካለው ማኅበራዊ እና ፖለቲካዊ ተጽዕኖ ጋር ስለጋፈጥ ከመጀመሪያዪቱ ቤተክርስቲያን ምን እንማራለን?
8. በሐዋርያት ሥራ ውስጥ እንደተመለከተው፣ የመጀመሪያዪቱ ቤተክርስቲያን የተጋፈጠቻቸውን ችግሮች ስትመለከቱ፣ በዘመናችን ቤተክርስቲያንም እየታዩ ያሉ ችግሮች የትኞቹ ናቸው?
9. በአሁኑ ወቅት በእግዚአብሔር መንግሥት ውስጥ እየተሳተፋችሁ ያላችሁት በምን በምን መንገዶች ነው? በመንግሥቱ ግንባታ ሂደት ውስጥ የእኛ ድርሻ ምንድን ነው?
10. ለግል ሕይወታችሁ መልካም ምሳሌ አድርጋችሁ ልትወስዱት የምትችሉት ከሉቃስ ሕይወት የተማራችሁት ነገር አለን?
11. የእግዚአብሔር መንግሥት ሊሰፋ የሚችለው ውዎች ኢየሱስን እንደ መሲህ ሲቀበሉትና ሲያምኑበት በመሆኑ እውነታ መሠረት አስተሳሰቦቻችንን እና ቅድሚያዎቻችንን መለወጥ የሚገባን እንዴት ነው?

**የክለሳ ዐረፍተ-ነገር**: መንግሥቱ በኢየሱስ መጥቷል፣ የመጣው ግን መጥምቁ ዮሐንስ በጠበቀው መንገድ አይደለም። ከታሰረበት እስር ቤት ስለ ጉዳዩ ኢየሱስን ሲጠይቅ፣ ኢየሱስ ከሰጠው ምላሽ ከፊሉ፡ “በእኔ የማይሰናከልም ብጹዕ ነው” (ማቴዎስ 11:6)። ኢየሱስ ያለው እንዲህ ነው፡ ሰዎች ባለማቋረጥ ቸል ሲሏችሁ፣ ሳይረዷችሁ ሲቀሩ፣ ስትታሙ፣ ስትንቋሸሹ፣ እውቅና ስትነፈጉ፣ ስትባረሩ፣ ስትነቀፉ፣ ገለል ስትደረጉ፣ ሲሳለቁባችሁ እንዲያውም ለሞት ስትሰጡ (ልክ በመጥምቁ ዮሐንስ እንደደረሰበት) በጽናት ስጦታዎቻችሁን በመጠቀም ለማገልገል ፈቃደኛ ከሆናችሁ የተባረችካሁ ናችሁ። በክርስቶስ ክብር ከመሸፈናቸው እና በድካሞቻችን ውስጥ እያለፈ መንግሥቱን ለማምጣት ከሚሠራው ነገር የተነሳ መከራ ሲደርስባቸው የማይረበሹ በእውነት የተባረኩ ናቸው።

**የነገረ ጉዳይ ጥናት**: ሰዎች እግዚአብሔርን የሚያገለግሉት ከእግዚአብሔር ከሚቀበሉት በረከት የተነሳ እንደሆነ ሰይጣን ያስባል። እንዲህ ብሎ ነበር፣ “የኢዮብን በረከት ውሰድበት፣ እርሱም ይረግምሃል።” የኢዮብ ሚስት ሀቀኛ ሰው እንደሆን ታውቃለች፣ በዚያም ምክንያት ባሏ የመጣባት መከራ ትርጉም አልሰጥ አላት። አመለካከቷ የነበረው፡ “እግዚአብሔርን እያገለገልህ ካልተባረክህ፣ ሕይወት ትርጉም አልባ ነው” የሚል ነበር። ኢዮብ እግዚአብሔርን ሰድቦ እንዲሞት መከረችው። የኢዮብ ጓደኞችም መከራውን ትርጉም ሊሰጡት ስለፈለጉ ኢዮብ ኃጢአት ሠርቶ መሆን አለበት አሉ። ግምታቸው የነበረው እግዚአብሔርን ባግባቡ ካገለገላችሁ፣ ሁልጊዜ መልካም ነገር ይገጥማችኋል የሚል ነበር። ስለዚህ ኢዮብ ከፉ ነገር ከገጠመው፣ ኃጢአት ሠርቶ መሆን አለበት ብለው ገመቱ። ኢዮብ ግን ምንም ያልተናዘዘው ኃጢአት እንዳለ አያውቅም እናም ያንን ግምት እንደ መልስ ሊቀበለው አልቻለም። በዚህ ገራ መጋባት ውስጥ ማለትም መከራ እየበዛበት ግን ምንም የሚያስታውሰው ያልተናዘዘው ኃጢአት እንዳለ ማግኘት እያቃተው በእጅጉ ቢቸገርም እንኳን በእግዚአብሔር መታመኑን ቀጠለ። በስተመጨረሻም፣ ኢዮብ እንዳደረገው ስለ እግዚአብሔር ትክክለኛውን ነገር ባለመናገር ለሠሩት ሃጢአት ኢዮብ መስዋዕት እንደሚያቀርብላቸው እግዚአብሔር ለኢዮብ ጓደኞች ነገራቸው።

**የመወያያ ጥያቄዎች**:

1. እግዚአብሔር በይሁዳ ላይ የሚያመጣው ፍርድ የእርሱን ስም ገናና እንዳይሆን እንቅፋት ይሆንብኛል ብሎ ባሮክ የነበረውን ማጉረምረም የምናይበትን ኤርምያስ 45:1-5 አንብቡ።
2. መዝሙር 131:1-3 አንብቡና ሃሳባችሁን ስንዝሩ። “ነገር ግን ነፍሴን ጸጥ፣ ዝም አሰኘኋት፤ ጡት የጣለ ልጅ ዐርፎ እናቱ ላይ እንደሚቀመጥ” የሚለው ቃል እናንተን ይገልጣችኋልን?
3. በክርስትና እምነታቸው እየተቸገሩ ያሉ ወይም መከራን እንዲቀበሉ ኢየሱስ በመፍቀዱ ምክንያት “ተሰናክለው” ክርስትናን የተዉ ወይም የጠበቁትን በረከትና መልካም ሁኔታ ያላገኙ ሰዎችን ታውቃላችሁን? ከሆነ፣ ስለዚያ ሰው እና ስለ ትግሎቹ እና ወይም ስለ ድርጊቶቹ ምን ተሰችማሁ? አብራችሁ ከምታንኑዋቸው ሰዎች ጋር ተወያዩበት።
4. የሚያጋጥሟችሁን ትግሎች በመፍቀዱ ምክንያት በኢየሱስ “ተሰናክላችሁ” ታውቃላችሁ? ከሆነ፣ ምን እንደሆነ፣ ምላሾቻችሁ ምን እንደሆኑ እና ውጤቱን ግለጹ።
5. ይህንን የመሰሉ ሁኔታዎች እጅ እንድትሰጡ ተፈታትነዋችኋልን? ምሳሌ አቅርቡ።
6. እነዚህን የመሰሉ ልምምዶች በእምነታችሁ ለማደግ እንዴት ረዷችሁ? ምሳሌ አቅርቡ።
7. ብድራታችሁን የምትቀበሉት ወደፊት በአዲስ ሰማይና ምድር እንጂ አሁን አለመሆኑ ምን ያህል ግልጽ ሆነላችሁ? መልሳችሁን የሚያብራራ ምሳሌ አቅርቡ።

**ተግባራዊ የቤት ሥራዎች:**

1. በዚህ ሳምንት ሌሎችን ለማገልገል ስጦታዎቻችሁን እንዴት እንደተጠቀማችሁ ለማየት እንቅስቃሴዎቻችሁን መዝግቡ። የሆነ ብድራት መቀበል አለመቀበላችሁን ማለትም እውቅና ማግኘት ወይም ምሥጋናን የመሳሰሉ ነገሮችን አስፍሩ።
2. አምስት ክርስቲያኖችን እንዲህ ብላችሁ ጥይቁ፡ “ሌሎችን ካገለገላችሁ በኋላ አገልግሎታችሁ ሳይደነቅ ወይም የእውቅና ሽልማት ሳይሰጠው ሲቀር ምን ይሰማችኋል? ስጦታችሁን ለማገልገል የመጠቀማችሁን ነገር ተጽዕኖ የሚያሳድርበት እንዴት ነው?” አስፈላጊ ሆኖ ከተገኘ ያለምንም እውቅና ሌሎችን ስለ ማገልገል የአምስት ደቂቃ ንግግር አዘጋጁ።